ZAPISNIK S JAVNE RASPRAVE PAZI(N) PRORAČUN!
u mjesnom odboru Beram održane
04. lipnja 2019. godine s početkom u 18.00 sati

Raspravi prisustvuju:
1. Igor Bajok – moderator,
2. Ivan Jeromela – Viši stručni suradnik za prostorno planiranje i graditeljstvo
3. Marina Tomišić – Viša stručna suradnica za proračun

Na raspravu se odazvalo 17 mještana. 
Igor Bajok uvodno predstavlja novine u provedbi projekta. Građani odlučuju o iznosu od 100.000,00 kn u dvogodišnjem ciklusu projekta na način da se prijedlozi prikupljaju izravno tijekom rasprava po mjesnim odborima, a ne kao do sada dostavom obrasca na adresu Grada Pazina. Na jesen će se ponovno održati rasprave po mjesnim odborima i tada će mještani glasati o najpotrebnijim komunalnim akcijama.

Marina Tomišić je potom prezentirala prijedloge komunalnih akcija iz prethodnih godina koje nisu izglasane i koje bi mogle biti uvrštene u prijedloge ove godine:
· postavljanje dodatnih stupova javne rasvjete u Ruhcima
· nabava i postavljanje autobusne čekaonice u Ruhcima, uz cestu D48, u smjeru Pazina
· Nabavka tucanika za nasipavanje lokalnog puta koji vodi od ceste Pazin-Poreč (između mjesta Ruhci i Vela Traba - od kapelice na križanju kod Vele Trabe i kroz Velu Trabu u pravcu Katuna)
· izgradnja dječjeg igrališta sa spravama za igru u Belcima
· obilježavanje pješačkog prijelaza i svjetlosna signalizacija na cesti Pazin-Poreč kod ulaza sa ceste prema Veloj Trabi

Nakon predstavljanja svih prijedloga iz prethodnih godina prisutni su radom u malim grupama utvrdili konačne prijedloge komunalnih akcija o kojima će se glasati tijekom naredne rasprave:

1. Javna rasvjeta u Belcima – dovršetak. Prilikom postavljanja vodovodnih cijevi, postavljene su instalacije za javnu rasvjetu i temelji. Napraviti procjenu za 8 rasvjetnih tijela ili kritične točke u dogovoru s predstavnicima mjesnog odbora. Vezano za ovaj prijedlog mještanin ističe da je gosp. Elio Perčić spreman sam postaviti javnu rasvjetu ako Grad Pazin podmiri dugove prema njemu.
2. Javna rasvjeta Šuškali 
3. Zamjena vanjske i unutarnje stolarije na zgradi MO Beram u prizemlju. Mjesni odbor bi sam zatražio ponudu i dostavio u Grad Pazin. Područje Berma je u zoni zaštite A što znači da je potrebno odobrenje konzervatora zbog čega možda neće biti moguće postavljanje PVC stolarije već drvene.
4. Nabava materijala za uređenje interijera zgrade MO Beram - radove bi obavili mještani
5. Golovi za nogometno igralište (2 kom) Beram
6. [bookmark: _GoBack]Rasvjetno tijelo Podberam k.br.1 – na skretanju za Beram, ako je moguće na postojeći stup, da bi se osvijetlio zavoj radi sigurnosti. 
7. Autobusna stanica Ruhci uz D48 – u smjeru Pazina, parcela je privatna, međutim vlasnik bi dao suglasnost da se postavi. Građani drže da tamo nije potrebno postaviti potporni zid kao što je Grad Pazin naveo u procjeni zahtjeva iz prethodne godine.
8. Sanacija ogradnih zidova oko boćališta Ruhci
9. Asfaltiranje boćališta Ruhci 
10. Vanjski kamin kod društvenog doma Ruhci – nabava materijala ili nabava gotovog kamina
11. Nabava tucanika za nasipavanje puteva 100 m3, jalovina 0/40, Ruhci 
12. Klackalica sa oprugom za malu djecu na igralištu Ruhci, postoji velika klackalica te se traži manja klackalica
13. Komunalni priključci za društveni dom Vela Traba
14. Autobusna čekaonica na cesti Pazin - Poreč (prema Tinjanu) – u blizini skretanja za Velu Trabu
15. Horizontalna i vertikalna signalizacija preko ceste u blizini autobusnog stajališta iz prethodnog prijedloga 
16. Usporivači prometa na novoj cesti Mala Traba – Vela Traba. Mještanin smatra da bi Grad Pazin radi sigurnosti trebao financirati ovu akciju i van malih komunalnih akcija.


Ostali komentari i prijedlozi građana:
· U Podbermu je hitno potrebno osvijetliti raskršće radi sigurnosti djece što je obećano kad se radila cesta, jedino što je postavljeno je znak škola.
· Mještanin apelira da se napravi prezentacija sa odrađenim komunalnim akcijama.
· Mogućnost financiranja ceste iz EU fondova od Trabe prema Ruhcima.
· Mogućnost financiranja kanalizacije. Ivan Jeromela pojašnjava da je u tijeku izrada sveobuhvatnog rješenja - studija aglomeracije u vrijednosti oko 2,8 mil. kn koju u većoj mjeri financiraju Hrvatske vode. Cilj je ove studije da svaka kuća bude sanitarno zbrinuta. S obzirom na kompleksnost, ne može se očekivati da će biti provedena kroz narednih par godina. 


Rasprava je zaključena u 19.20 sati.
